*Гэрч /Баримтат кино/*

Энэ Хулд ууланд бас нэг сонин явдал болсон юм. Надаар ахлуулсан 3 хүн энд нууц манаанд байсым. Тэгтэл дайсны 3 машин Дархан уулын зүүн талаар гарч биднийг чиглэн ирсэн. Тэгээд түрүүчийн машиныг би жолоочийг, Гуулин туслахтайн буудаж зогсоогоод тэгээд заставын дарга Чогдон ирсэн. Түрүүлж машиныг үзэх санаатай босоход заставын дарга Чогдон “хэвт” гэж команд өгсөн. Ингэтэл Чогдон руу машин дээрээс дайсны буу шагайсан, тэгтэл Нанзадын буу дуугарсан. Нанзад гар буугаар урьдаж устгасан. Ингэж Нанзад Чогдонгийн амийг Чогдон Жамбаагийн амийг аварч байсан ийм удаатай юм.

Японы цэргийн гэмт хэргийг шүүн таслах хурал 1948 онд Токио хотноо болсон. Тус хуралд Японы цэргийн гэмт хэрэгтнүүдыг орчуулагч Борис Александрович Петров Зөвлөлтийн ерөнхий яллагчийн орчуулагч Наталья Демитрийвна Старкова нартай бид ярилцаж байна.

* *Энэ шүүх хурал 2 жил хагас үргэлжилсэн гэж хэлж байна. 5-р сард эхэлсэн Ньюнэн—Бергийн шүүх хурал дуусаагүй байхад эхэлсийм. Японд байрлаж байсан, Америкийн зэвсэгт хүчний командлагч Генерал Макартовын тогтоосон дүрмээр явж байсан нь Токиогийн шүүх хуралдаан бусад шүүх хуралдаанаас ялгаатай юм. Ер нь тэгээд Америк маягаар явагдсан гэж хэлж болно. Япон дайн зарлаж нутаг дэвсгэрт нь халдсан 11 улсын төлөөлөгч, шүүгчид тус хуралдаанд оролцсым. Тэгэхдээ энд тодоруулж хэлэх нэг зүйл бол японы түрэмгийлэгчдийн дайны гамшигийг амссан БНМАУ-ын шүүгч уг хуралдаанд оролцоогүй юм. Учир нь шүүх хуралдааны дүрмийн дагуу зөвхөн НҮБ-ийн гишүүн орныг оролцуулахаар заасан байжээ. Тэр үед БНМАУ, НҮБ-ийн гишүүнээр хараахан элсээгүй байсан юм. Ийм учраас ЗХУ, Монгол улсыг төлөөлөн оролцох болсон.*
* *Энэ шүүх хуралд Монгол улсаас гэрчээр П.Чогдон оролцож байсныг тод санаж байна.*
* *Цэргийн гэмт хэрэгтнүүдийн дотроос Японы гадаад хэргийн сайд Мацумоко сонирхол татаж байсан. Мөрдөн байцаалтын үеэр “Надад ямар ч буруу байхгүй ээ! Би ЗХУ-ын анд нөхөр. Хэрэв та нар надад итгэхгүй бол энэ тухай нөхөр Сталинаас асуу!” гэж мэдүүлэг өгч байсныг санаж байна. Токиогийн олон улсын шүүх хуралаар орсон гэмт хэрэгтнүүдээс нэг нь ч өөрсдийнхөө гэм бурууг хүлээхгүй байсан. Тэднийг яллах хэргийг тогтоох олон улсын шүүх японы батлан хамгаалах яамны хуучин байранд болсон нь сонирхолтой. БНМАУ-ын төлөөлөн гэрчээр оролцсон Чогдонг би тодорхой санаж байна. Тэрээр дунд зэргийн нуруутай, дөлгөөн зантай, эршүүд зантай, шийдэмгий хүн байсныг санаж байна. Нөхөр Чогдон олон улсын шүүхийн индэр дээрээс Японы түрэмгийлэгчид БНМАУ-ын эсрэг явуулсан дээрмийн дайны хор уршгийг үнэн баримтаар гэрчлэн харуулж, гэрчийн үүргийг нэр төртэй биелүүлсийм. БНМАУ-ын гэрч нөхөр Чогдонгийн мэдүүлгэ үнэнийг батлан тогтоох хуралын ажиллагаанд үнэт хувь нэмэр оруулсан.*